टर्किश बिजनेसमेन ने VIDEO शेयर किया; अब तक 50 हजार से ज्यादा मौतें
Turkey Syria Earthquake 2023 - तुर्किये के अदियामन शहर में भूकंप के 21 दिन बाद एक घोड़े को रेस्क्यू किया गया है। 27 फरवरी को घोड़े को मलबे से बाहर निकाला गया था
तुर्किये के अदियामन शहर में भूकंप के 21 दिन बाद एक घोड़े को रेस्क्यू किया गया है। 27 फरवरी को घोड़े को मलबे से बाहर निकाला गया था। अब इसका वीडियो वायरल हो रहा है। तुर्किये-सीरिया में 6 फरवरी को 7.8 तीव्रता का भूकंप आया था। अब तक कुल 50,325 लोगों की मौत हो चुकी है। अदियामन भूकंप से सबसे ज्यादा प्रभावित शहरों में से एक है।
तुर्किये के बिजनेसमेन तनसु येगेन ने घोड़े का रेस्क्यू वीडियो शेयर किया है। उन्होंने लिखा- अद्भुत, रेस्क्यू टीम ने 21 दिन बाद मलबे से घोड़े को जिंदा बाहर निकाला। इस वीडियो को 34 लाख से ज्यादा लोग देख चुके हैं। कुछ यूजर्स ने इस पर कमेंट भी किया है। एक यूजर ने लिखा- तुर्किये-सीरिया में जानवरों को अब भी मदद की जरूरत है। दूसरे यूजर ने लिखा- 21 दिन बिना पानी के घोड़े ने सर्वाइव किया। ये हैरान कर देने वाला है।
6 फरवरी को आए थे 3 बड़े भूकंप
तुर्किये और सीरिया में 6 फरवरी को सुबह 3 बड़े भूकंप आए थे। तुर्किये के वक्त के मुताबिक, पहला भूकंप सुबह करीब चार बजे (7.8), दूसरा करीब 10 बजे (7.6) और तीसरा दोपहर 3 बजे (6.0) आया। भूकंप का एपिसेंटर तुर्किये का गाजियांटेप शहर रहा। यह सीरिया बॉर्डर से 90 किमी दूर है। इसलिए इसके आसपास के इलाकों में ज्यादा तबाही हुई। तुर्किये में अब तक 44,374 लोगों की जान जा चुकी है। सीरिया में 5,951 लोग मारे गए हैं।
तस्वीरों में देखें जानवरों का भी रेस्क्यू...
तुर्किये-सीरिया में आए भूकंप से जुड़ी ये खबरें भी पढ़ें...
1. तुर्किये में मलबे से बाहर आ रहे जिंदादिली के किस्से; कोई यूरिन पीकर 5 दिन जिंदा रहा, किसी ने गाने सुनकर मन बहलाए रखा
6 फरवरी को तुर्किये-सीरिया में आए 7.8 तीव्रता के भूकंप से अब तक 25 हजार से ज्यादा लोगों की मौत हो चुकी है। 95 से ज्यादा देश यहां मदद भेज रहे हैं। रेस्क्यू ऑपरेशन जारी है। तुर्किये में अब तक 30 हजार से ज्यादा लोगों को बचा लिया गया है। इस बीच सोशल मीडिया पर सर्वाइवल के कई किस्से वायरल हो रहे हैं। हम ऐसे ही 3 किस्से आप तक पहुंचा रहे हैं…
2. त्रासदी की दर्दनाक कहानियां: मलबे में दबे प्यासे बच्चे को ढक्कन से पानी पिलाया, बेटी मर गई पर पिता ने हाथ नहीं छोड़ा
तुर्किये और सीरिया में आई आपदा के बीच सोशल मीडिया पर कई दर्दनाक कहानियां वायरल हो रही हैं। हम ऐसी ही 12 कहानियां आप तक पहुंचा रहे हैं। पढ़ें पूरी खबर...